ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΚΑΛΥΜΝΟΥ    
                                                    ΑΝΑΚΟΙΝΩΣΗ
Λαμβάνοντας υπόψη την υπ' αριθμ. Δ1α/ΓΠ.οικ.:20651 (ΦΕΚ 1308Β΄/3-4-2021) Κοινή Υπουργική Απόφαση (άρθρο 1, Α/Α 4) ανακοινώνεται ότι από την Τρίτη 6-4-2021 μέχρι και την Δευτέρα 12-4-2021 και ώρα 06.00  θα ισχύσουν τα εξής αναφορικά με τη λειτουργία του Ειρηνοδικείου Καλύμνου:
Θα πραγματοποιούνται καταθέσεις δικογράφων όλων των διαδικασιών, συμπεριλαμβανομένων των ένδικων μέσων και των αιτήσεων παροχής νομικής βοήθειας, καθώς και των αιτήσεων έκδοσης διαταγών πληρωμής και απόδοσης χρήσης μισθίου. Η κατάθεση δικογράφων θα πραγματοποιείται καθημερινά από τους πληρεξούσιους δικηγόρους καθένας από τους οποίους θα μπορεί να καταθέσει μέχρι δύο (2) δικόγραφα.
ΔΕΝ θα κατατίθενται αιτήσεις έκδοσης κληρονομητηρίων, αναγνώρισης/τροποποίησης σωματείων ούτε αιτήσεις για δημοσίευση διαθηκών.
Θα πραγματοποιούνται δηλώσεις τρίτου, αποποιήσεις κληρονομίας και θα χορηγούνται αντίγραφα και απόγραφα αποφάσεων.
ΔΕΝ θα πραγματοποιούνται βεβαιώσεις γνησίου της υπογραφής για συναινετικά διαζύγια. 
Θα δημοσιεύονται αποφάσεις και διατάξεις.
[bookmark: _GoBack]Θα πραγματοποιείται κατάθεση προτάσεων και σχετικών εγγράφων και προσθήκης-αντίκρουσης κατ’ άρθρο 237 παρ. 1 και 2 ΚΠολΔ καθώς και κατά τα άρθρα 4H και 4Θ του Ν. 3869/2010, όπως τα δύο τελευταία άρθρα προστέθηκαν με το άρθρο 1 Ν.4745/2020.
Θα διενεργείται προκαταρκτική εξέταση-προανάκριση.
Αιτήσεις χορήγησης και ανάκλησης προσωρινών διαταγών θα συζητούνται διά υπομνημάτων των πληρεξούσιων δικηγόρων των διαδίκων χωρίς εξέταση μαρτύρων.
ΔΕΝ θα πραγματοποιείται κατάθεση και συζήτηση αιτήσεων που αφορούν σε συναινετική εγγραφή, ανάκληση, εξάλειψη και μεταρρύθμιση προσημείωσης υποθήκης.
Θα διενεργούνται ένορκες βεβαιώσεις μόνο κατόπιν κλήσεως του αντιδίκου. 
Η αίτηση έκδοσης πιστοποιητικών καθώς και η χορήγησή τους θα πραγματοποιείται αποκλειστικά και μόνο ηλεκτρονικά στο e-mail eirkalymnou@gmail.com και χωρίς τη φυσική παρουσία των αιτούντων.  
Κάθε άλλο ζήτημα που δεν ρυθμίζεται στην παρούσα ή έχει κατεπείγοντα χαρακτήρα θα επιλύεται από την Ειρηνοδίκη Υπηρεσίας.
Η τριήμερη προθεσμία για κατάθεση προσθήκης-αντίκρουσης στις υποθέσεις που συζητήθηκαν στις 17 Φεβρουαρίου 2021 και η οποία είχε ανασταλεί με την προηγηθείσα από 20-2-2021 ανακοίνωση λειτουργίας του Ειρηνοδικείου Καλύμνου παρατείνεται μέχρι την Τετάρτη 7-4-2021 και ώρα 12η μ.μ.
ΕΠΙΣΗΜΑΙΝΕΤΑΙ ΟΤΙ: Η εξυπηρέτηση των πληρεξούσιων δικηγόρων και των πολιτών για τη διενέργεια των ανωτέρω επιτρεπόμενων ενεργειών θα γίνεται ΑΥΣΤΗΡΑ ΚΑΙ ΑΠΟΚΛΕΙΣΤΙΚΑ κατόπιν ραντεβού με τη γραμματέα του παρόντος Δικαστηρίου στο τηλέφωνο 2243022950  ή στο email eirkalymnou@gmail.com και με χρονικό καταμερισμό ανά 20 λεπτά. 
ΥΠΕΝΘΥΜΙΖΕΤΑΙ ΟΤΙ: Άπαντες οι εισερχόμενοι στο κατάστημα του Ειρηνοδικείου υποχρεούνται: 1) Να φορούν μάσκα και να χρησιμοποιούν αντισηπτικό (υπάρχει διαθέσιμο στους χώρους του Ειρηνοδικείου) 2) Να τηρούν απόσταση μεταξύ τους τουλάχιστον 1,5 μέτρο 3) ΝΑ ΕΙΣΕΡΧΟΝΤΑΙ ΕΝΑΣ-ΕΝΑΣ ΣΤΟΥΣ ΧΩΡΟΥΣ ΤΩΝ ΓΡΑΦΕΙΩΝ ΤΟΥ ΕΙΡΗΝΟΔΙΚΕΙΟΥ ΚΑΛΥΜΝΟΥ.

                                                Κάλυμνος, 5-4-2021
                                        Η Δόκιμη Ειρηνοδίκης Καλύμνου
                                             Ελένη Π.Προδρόμου

ΚΟΙΝΟΠΟΙΗΣΗ ΠΡΟΣ Δ.Σ ΚΩ.


